మద్రాస్ అటామిక్ పవర్ స్టేషన్

మద్రాస్ అటామిక్ పవర్ స్టేషన్ (Madras Atomic Power Station) లేదా మద్రాస్ అణువిద్యుత్ కేంద్రం చెన్నైకి దక్షిణంగా 80 కి.మీ దూరంలో కల్పాక్కంలో ఉన్న అణు విద్యుత్ ఉత్పత్తి కేంద్రం. ఇది అణువిద్యుత్ ఉత్పత్తి, అణు ఇంధన విశ్లేషణం, వ్యర్థ పదార్థాల నిర్వహణ, ఫాస్ట్ బ్రీడర్ రియాక్టర్లకు అవసరమయ్యే ప్లూటోనియం ఇంధన తయారీ మొదలైన సౌకర్యాలు కలిగిన సమగ్ర అణుకేంద్రం. ఇందులో రెండు విభాగాలు కలిసి 220 మెగావాట్లు విద్యుత్ ఉత్పత్తి చేస్తాయి. మొదటిది 1983లో ఉత్పత్తి ప్రారంభించగా రెండవది 1985లో ప్రారంభించింది. ఈ కేంద్రంలోని రియాక్టర్లు ప్రమాదాలను అరికట్టడానికి రెండంచెల భద్రతా వలయంలో ఉన్నాయి. ఇంకా కల్పాక్కంలో తాత్కాలిక నిల్వ వసతి కూడా ఉంది.

ఇక్కడ భారతదేశపు 500 MWe సామర్థ్యం కలిగిన మొట్టమొదటి భారీ ఫాస్ట్ బ్రీడర్ రియాక్టర్ కూడా ఉంది. దీనిని BHAVINI నిర్వహిస్తోంది. ఇక్కడ మరో 600 MW సామర్థ్యం కలిగిన మరో రెండు రియాక్టర్లు కూడా నెలకొల్పబోతున్నారు. 

 మూలాలు